คือหนูมีอะไรกับแฟนไม่ใส่ถุงแต่หลั่งนอกคะ หนูไม่มีประจำเดือนหนูกินยาคุม28เม็ดได้มั้นคะแล้วต้องกินกี่เม็ดถึงจะคุมกำเนิดได้
สวัสดีค่ะ การมีเพศสัมพันธ์โดยไม่ใส่ถุงยางและหลั่งนอกนั้น ยังทำให้มีโอกาสตั้งครรภ์ได้อยู่ประมาณ 4-20% จากน้ำอสุจิที่เล็ดลอดออกมากับน้ำหล่อลื่นขณะมีเพศสัมพันธ์ ดังนั้นจึงไม่ควรใช้วิธีการดังกล่าวเพื่อคุมกำเนิดอย่างเด็ดขาดหากประจำเดือนยังไม่มา แนะนำการตรวจยืนยันการตั้งครรภ์ด้วยชุดตรวจครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิ ควรตรวจให้ช่วงเวลาดังกล่าว หากให้ผลลบจริง สามารถเริ่มยาคุมกำเนิดแบบแผงได้ และหากไม่ได้เริ่มในช่วงที่กำลังมีประจำเดือน 5 วันแรก ให้กินติดต่อกันให้ครบ 7 วันก่อน จึงค่อยมีเพศสัมพันธ์แบบไม่ป้องกันได้ค่ะ